**Құдайдың сіздің өміріңізге арналған жоспары бар**

***«Өйткені сендерге деген ниетім Өзіме аян: сендерге қасірет емес, амандық пен тыныштық бұйырып, болашақ пен үміт сыйлайтын ниетім бар, — деп нық айтады Жаратқан Ие.»***

***(Еремия 29:11)***

Құдайдың сіздің өміріңізге арналған жоспары бар деп елестетіңізші. Солай болса, бұл жоспар жақсы болатын еді, солай емес пе? Өйткені, Ол сізді жаратты, демек Ол сізді жақсы біледі. Біз өз өмірімізді тек адами шектеулерімізбен ғана көреміз, ал Ол болса сіздің өміріңізді мәңгілік тұрғыдан көреді.

Табиғатқа қараңызшы, бұл жұмыста жақсы ұйымдастырылған жоспар бар екені анық. Жыл мезгілдерінің ауысуы Жер осінің 23,5 градусқа қисаюына байланысты болады. Жер Күнді дәл 365,25 күнде айналады. Тіпті біз тыныс алатын ауа да егжей-тегжейлі жоспардың нәтижесі. Біздің атмосферада 80% азот және 20% оттегі бар, бұл біздің дем алуымызды қамтамасыз ететін қатынас. Егер оттегі көбірек болғанда, біз жанып кетер едік, ал оттегі азырақ болса, біздің барлық әрекеттеріміз баяулап қалатын еді.

Таудан төмен қарай аққан таза су да керемет бір жоспардың бар екенін көрсетеді. Әрбір су тамшысы сутегінің екі атомы мен оттегінің бір атомынан тұрады. Сутегі мен оттегі екеуі де жанғыш болып келеді, бірақ олар екеуі бірге қосылса, олардың көмегімен отты сөндіруге болады.

Ғалымдар «Паломар» телескопын пайдалана отырып, ғаламның орасан зор көлемін адам санасы ешқашан толықтай түсіне алмайтынын мәлімдейді. Олар әр ғаламда жүз миллиардтан астам жұлдыз бар дейді. Иә, сіз дұрыс естідіңіз – әрбір ғаламда жүз миллиард жұлдыз. Сонымен қатар, ғалымдар осы уақытқа дейін екі жүз миллионнан астам ғаламды тапты. ДЕГЕНМЕН, бір кристалдағы атомдар саны әрбір ғаламдағы барлық жұлдыздарды бірге есептегендегі санынан көбірек.